open-index/open-wikipedia-markdown huggingface dataset:
AOA

**AOA** (, lyhenne **Ace of Angels**) on eteläkorealainen tyttöbändi. Yhtye debytoi 9. elokuuta 2012 FNC Entertainment levymerkillä.

## Historia
Yhtyeen debyytti oli 9. elokuuta 2012 kappaleella "Elvis", joka oli mukana ensimmäisellä singlellä *Angels’ Story*.

Alkuperäisestä kahdeksan hengen ryhmästä ovat lähteneet Youkyung vuonna 2016 ja Choa vuonna 2017. Mina lähti yhtyeestä vuonna 2019 ja Jimin vuonna 2020. Yunan sopimus FNC Entertainmentin kanssa päättyi vuonna 2021.

## Jäsenet
*Shin Hye-jeong (신혜정), *Hyejeong*
*Kim Seol-hyun (김설현), *Seolhyun*
*Kim Chan-mi (김찬미), *Chanmi*

;Entiset jäsenet
*Seo Youkyung (서유경), *Youkyung*
*Park Cho-a (박초아), *Choa*
*Kwon Min-a (권민아), *Mina*
*Shin Ji-min (신지민), *Jimin*
*Seo Yu-na (서유나), *Yuna*

;Ryhmät
Yhtyeellä on eri ryhmiä, jotka koostuvat eri jäsenistä:
* AOA (pääryhmä), Jimin, Yuna, Hyejeong, Mina, Seolhyun, Chanmi
* AOA Black, Jimin, Yuna, Mina, Youkyung
* AOA White, Hyejeong, Seolhyun, Chanmi
* AOA Cream, Yuna, Hyejeong, Chanmi

## Diskografia
### Albumit
* *Ace of Angels* (2015)
* *Runway* (2016)
* *Angel's Knock* (2017)

### EP:t
* *Short Hair* (단발머리, 2014)
* *Like a Cat* (사뿐사뿐, 2014)
* *Heart Attack* (2015)
* *Good Luck* (2016)
* *Bingle Bangle* (2018)
* *New Moon* (2019)

## Palkinnot
Yhtye on voittanut *Inkigayo*-musiikkiohjelman singlellään *Miniskirt*.

Yhtye on voittanut Asia Artist Awards -palkinnon vuonna 2016 *Best Celebrity Award  (Singer)* naisartistien kategoriassa.

## Lähteet
Valtteri Viitakoski

**Valtteri Viitakoski** (s. 30. huhtikuuta 1996 Cornwall, Ontario, Kanada) on kanadansuomalainen salibandyn pelaaja. Hän pelaa Nokian KrP:n riveissä ja on edustanut Kanadaa alle 19-vuotiaiden MM-kilpailuissa sekä vuosina 2016, 2018 ja 2021 miesten MM-kilpailuissa.

Valtterin isä on entinen maajoukkuetason jääkiekkoilja Vesa Viitakoski. Valtteri syntyi isänsä pelatessa Calgary Flamesin farmijoukkue Cornwall Acesin riveissä ja hänellä on näin ollen sekä Suomen että Kanadan kansalaisuus.

Valtteri pelasi jääkiekkoa kevääseen 2017 asti Ilveksen junioreissa ja kolmen ottelun verran suomisarjaa KOOVEEssa. Jääkiekkoharrastus jäi kuitenkin syrjään Viitakosken saatua kutsun Kanadan salibandymaajoukkueelta alle 19-vuotiaiden MM-kisoihin. Kanadan salibandymaajoukkue on IFF:n rankingissa sijalla 12 joten Suomen salibandyliigassa pelaava pelaaja on heille arvokas vahvistus.

## Lähteet
From Genesis to Revelation

__NOTOC__
**From Genesis to Revelation** on progressiivista rockia esittäneen Genesiksen ensimmäinen studioalbumi.

## Kappaleet
Kaikki kappaleet kirjoittaneet Tony Banks, Peter Gabriel, Anthony Phillips ja Mike Rutherford.

### A-puoli
#
#
#
#
#
#

### B-puoli
#
#
#
#
#
#
#

## Kokoonpano
* Peter Gabriel – laulu, huilu
* Tony Banks – urut, piano, taustalaulu
* Anthony Phillips – kitara, taustalaulu
* Mike Rutherford – bassokitara, kitara, taustalaulu
* John Silver – rummut

## Lähteet

## Aiheesta muualla
* ''From Genesis to Revelation'' discogs.com-sivustolla
Papuan territorio

**Papuan territorio** () käsitti kaakkoisen neljänneksen Uuden-Guinean saaresta vuosina 1883–1975. Vuonna 1883 Queensland liitti alueen brittiläiseen imperiumiin. Britannia kieltäytyi hyväksymästä liittämistä, mutta vuonna 1884 territoriosta tuli Britannian protektoraatti, jota kutsuttiin tuolloin *Brittiläiseksi Uudeksi-Guineaksi*. Ei ole varmaa tietoa tarkasta päivämäärästä, jolloin Britannia liitti koko alueen imperiumiinsa, mutta Papua Act 1905:n mukaan se tapahtui suunnilleen 4. syyskuuta 1888. 18. marraskuuta 1902 territorio siirrettiin Britannian Commonwealth realmin Australian vallan alle.

Vuonna 1949 Papuan territorio ja Uuden-Guinean territorio yhdistettiin hallinnolliseksi unioniksi Papuan ja Uuden-Guinean territorioksi. Unioni nimettiin uudelleen Papua-Uudeksi-Guineaksi vuonna 1971. 

## Lähteet
* 

### Viitteet
Kefradiini

**Kefradiini** (C16H19SN3O4) on puolisynteettinen niin kutsutun ensimmäisen sukupolven kefalosporiineihin kuuluva orgaaninen yhdiste. Yhdistettä voidaan käyttää lääketieteessä antibioottina hoidettaessa bakteeri-infektioita, joskin nykyisin sen käyttö on harvinaista.

## Ominaisuudet ja käyttö
Kefradiini on huoneenlämpötilassa väritöntä kiteistä ainetta. Yhdiste liukenee hyvin veteen ja hieman etanoliin ja asetoniin. Poolittomiin orgaanisiin liuottimiin kefradiini ei liukene. Kefradiinin antibioottinen vaikutusmekanismi on sama kuin muillakin kefalosporiineilla eli se estää bakteerien soluseinämän synteesiä. Vaikutuskirjoltaan se on samankaltainen kefaleksiinin kanssa. Kefaleksiinista poiketen kefadriinia voidaan annostella tablettien lisäksi myös ruiskeena lihakseen tai suoneen.  Kefadriiniä voidaan käyttää kefaleksiinin tavoin muun muassa virtsatietulehduksen, korvatulehduksen, hengitysteiden infektioiden ja ihotulehdusten hoitoon. Haittavaikutukset ovat samankaltaisia muiden kefalosporiinien kanssa ja lisäksi eräillä potilailla on esiintynyt riskiä emättimen hiivasienitulehdukseen. Kefadriini tuli markkinoille vuonna 1972. Sittemmin uudemmat kefalosporiinit ovat korvanneet sen ja kefadriinin käyttö on enää vähäistä.

## Lähteet
Viestinnän johtaminen

**Viestinnän johtaminen** () (aikaisemmin yhteisöviestintä) on yksi Jyväskylän yliopiston kauppakorkeakoulun opintosuunnista (ent. pääaine), joka paneutuu muun muassa organisaatioiden sidosryhmäsuhteisiin, maineenhallintaan, kriisiviestintään ja digitaalisiin viestintästrategioihin. 

## Mitä viestinnän johtaminen on
Viestinnän johtamisen tehtävä on edistää organisaation toimintaa ja sen jatkuvuutta sidosryhmäsuhteiden rakentamisen sekä organisaation hyvän maineen vaalimisen kautta. Viestinnän tutkimus näkee organisaatiot osana yhteiskuntaa, missä organisaatio pystyy menestymään vain ottamalla huomioon sen ympärillä olevat sidosryhmät sekä heidän tarpeensa ja odotuksensa. Koska teknologia mahdollistaa viestinnän suoraan yleisöille ja yleisöjen välillä esimerkiksi sosiaalisen median kautta, viestinnän johtamisessa ollaan siirtymässä teema-areena ajatteluun. Tässä ajattelussa yksisuuntaista tiedottamista tekevät organisaatiot, yhteisöt ja brändit nähdään vain yhtenä äänenä dynaamisessa julkisessa keskustelussa (). Viestinnän johtaminen sisältää sekä organisaation sisäisen työyhteisöviestinnän, että ulkoisten sidosryhmäsuhteiden hoitamisen esimerkiksi päättäjiin, mediaan ja vaikuttajiin. 

## Opetus ja tutkimus

Viestinnän johtamisen opetus ja tutkimus painottuvat dynaamisiin sidostyhmäsuhteisiin ja aineettomaan pääoman hyödyntäminen erityisesti digitaalisessa toimintaympäristössä. Viestintä liittyy vahvasti muihin tieteen alueisiin, kuten markkinointiin, johtamiseen, joukkoviestintään, informaatiotieteisiin, tietotekniikkaan sekä psykologiaan ja sosiologiaan. 

Viestinnän johtaminen sijoittuu Jyväskylän Yliopiston kauppakorkeakoulun Digital Marketing & Communication -tutkimusryhmään. Viestinnän johtamisen oppiaineessa johdetaan parhaillaan isoa TEKES-rahoitteista tutkimusprojektia sisältömarkkinoinnin logiikasta .

## Koulutuksen tarjoamat uramahdollisuudet

Viestinnän johtamisen opinnot valmentavat opiskelijoita toimimaan viestinnän ammattilaisina yrityksissä, julkisella sektorilla, järjestöissä, tutkimusyhteisöissä, viestintätoimistoissa tai itsenäisinä konsultteina . Kauppalehden vertailun mukaan vuonna 2017 viestintäala oli neljänneksi kannattavin yritysala Suomessa. 

Työtehtävinä tämä tarkoittaa tiedottajan tehtävien hoitamista, viestinnän strategista suunnittelua, johdon konsultointia ja asiantuntijatehtäviä esimerkiksi mediasuhteiden hallinnassa, sisältöjen luomisessa, tutkimuksessa, konsultoinnissa ja viestinnän ohjeistamisessa . Ammattinimikkeitä ovat muun muassa viestintäpäällikkö, viestintäkonsultti, sisältöstrategi, viestintäjohtaja, viestinnän suunnittelija, tiedottaja ja viestinnän asiantuntija.

## Lähteet
Uuden Musiikin Kilpailu 2018

**Uuden Musiikin Kilpailu 2018** (**UMK 2018**) järjestettiin 3. maaliskuuta 2018. Kilpailu oli järjestyksessään seitsemäs ''Uuden Musiikin Kilpailu''. Poikkeuksena aiempiin vuosiin kilpailu käytiin ainoastaan yhden artistin kilpailuna, jossa kilpaili kolme Saara Aallolle tehtyä kappaletta. Voittajaksi äänestettiin kappale "Monsters".

## Formaatti
Yleisradio järjesti avoimen haun kappaleista syyskuussa 2017, sekä heti edellisvuoden kilpailun jälkeen viikon kestäneen haun, jossa pystyi ilmoittautumaan pelkkänä artistina tai pelkällä kappaleella.
Yle kuitenkin ilmoitti 7. marraskuuta, että se on valinnut Suomen edustajaksi Saara Aallon.

*Uuden Musiikin Kilpailu* 2018 järjestettiin 3. maaliskuuta 2018 Espoo Metro Areenalla, jossa kolmesta kappaleesta valittiin yleisöäänestyksen ja kansainvälisten raatien yhteistuloksella Suomen edustuskappale vuoden 2018 Eurovision laulukilpailuun. Kansainväliset raadit olivat vuonna 2018 Portugali, Islanti, Iso-Britannia, Italia, Sveitsi, Norja, Ranska ja Viro.

### Kritiikki
Yleisradion tapa nostaa Saara Aalto Suomen vuoden 2018 euroviisuedustajaksi sai vastaansa kritiikkiä. Yle perusteli Saara Aallon yksimielistä valintaa sillä, että muita sopivia ehdokkaita ei löytynyt ja että yleisö toivoi tunnettua artistia edustajaksi. Muun muassa musiikintekijöiden etujärjestön Suomen musiikintekijät ry:n mukaan Yle muutti *Uuden Musiikin Kilpailun* sääntöjä kesken kilpailun ja valitsi Saara Aallon euroviisuedustajaksi ilman kunnollista kilpailutusta.

## Kilpailun kulku
### Finaali 3. maaliskuuta 2018
Finaalia seurasi keskimäärin 730&nbsp;000 televisionkatsojaa.

## Lähteet
Fabianinkadun helikopterionnettomuus

**Fabianinkadun helikopterionnettomuus** oli 6. kesäkuuta 1965 Helsingissä tapahtunut lento-onnettomuus, jossa Agusta-Bell 47J Ranger -helikopteri putosi Fabianinkatu 38:n kohdalle ja tuhoutui. Onnettomuudessa kuoli helikopterin lentäjä ja kaksi matkustajaa. Kolmas matkustaja loukkaantui.

Helikopteri lähti kuvauslennolle Malmilta ja kävi välillä Kaivopuistossa, kunnes sen pyrstöroottori hajosi kesken lennon Kaisaniemen yläpuolella. Kopteri putosi Fabianinkatu 38:n katolle (Metsätaloa vastapäätä) ja pyörähti sieltä räystään yli kadulle. Alueella oli jonkin verran iltapäiväliikennettä (oli helluntai), mutta kadulla kulkeneista kukaan ei loukkaantunut. Onnettomuuden tutkinnassa todettiin, että pyrstöroottorin lapaan oli tullut väsymismurtuma, jonka seurauksena lapa rikkoutui.

Fabianinkadun onnettomuus oli Suomen ensimmäinen helikopterionnettomuus, jossa kuoli ihmisiä.

## Lähteet
Salmin ortodoksinen kirkko

**Salmin ortodoksinen kirkko** eli **Pyhän Nikolauksen kirkko** on raunioitunut ortodoksinen kirkko Salmissa Karjalan tasavallassa Venäjällä. Ennen alueen luovuttamista Neuvostoliitolle kirkko sijaitsi Viipurin läänin Salmin kunnassa. Kirkon rakennutti kreivitär Anna Orlova vuonna 1825, ja se vaurioitui pahoin talvi- ja jatkosodan aikana. Carl Ludvig Engelin epäillään olevan kirkon arkkitehti.

Kirkon kunnostus on alkamassa, ja sille on jo järjestynyt rahoitustakin vuonna 2017. Vapaaehtoiset ovat siivonneet kirkkoa. Edellisen kerran korjausta yritettiin 1990-luvulla, mutta työ pysähtyi kirkoneteiseen. Kirkon ulkopuolella on rikotut hautakivet, jotka ovat merkanneet kauppias Wasili Hosainoffin ja hänen vaimonsa Marfa Hosainoffin hautaa.

## Lähteet
Göta Tingvald-Hannikainen

**Göta Zuleima Tingvald-Hannikainen** (o.s. **Tingvald**; 23. syyskuuta 1896 Vaasa – 12. helmikuuta 1982 Helsinki) oli suomalainen lääkäri, joka tunnetaan ylioppilaiden keuhkotarkastusten alulle panijana ja muun muassa Ylioppilaiden terveydenhoitosäätiön lääkärinä. 

Tingvald-Hannikaisen vanhemmat olivat Juho Tingvald ja Hulda Vilhelmina Olin ja puoliso vuodesta 1937 professori, säveltäjä Ilmari Hannikainen. Hän tuli ylioppilaaksi 1915 ja valmistui lääketieteen lisensiaatiksi 1925. Lääketieteen ja kirurgian tohtoriksi hän väitteli 1939, erikoistuttuaan keuhkosairauksiin 1930 ja sisätauteihin 1936. Tingvald-Hannikainen toimi sisätautien ja keuhkosairauksien lääkärinä useissa eri sairaaloissa ja parantoloissa. Ylioppilaiden terveydenhoitotoimiston ylilääkäri hän oli 1946–1949 ja sitä ennen ylioppilaiden tuberkuloosilääkäri vuodesta 1931. Helsingin tuberkuloositoimiston ylikääkärinä hän työskenteli 1944–1954 ja sitten Lapin tuberkuloosipiirin johtajana ja Muurolan parantolan ylilääkärinä 1954–1960. Tingvald-Hannikainen oli Helsingin yliopiston tuberkuloosiopin dosentti 1947–1959.

Tingvald-Hannikainen teki vuonna 1931 aloitteen opiskelijoiden ennakoivista tuberkuloositarkastuksista, jotka aloitettiin hänen johdollaan seuraavana vuonna.

## Lähteet
Blumhouse Productions

**Blumhouse Productions** on yhdysvaltalainen elokuvien ja televisio-ohjelmien tuotantoyhtiö. Yhtiön perusti Jason Blum vuonna 2000. Yhtiö tunnetaan pääasiassa alhaisen budjetin kauhuelokuvien tuottajana, kuten elokuvista *[[Paranormal Activity]]*, *[[Sinister]]* ja *[[Riivattu (elokuva)|Riivattu]]*. Blumhouse on myös tuottanut draamaelokuvia, kuten *[[Whiplash (elokuva)|Whiplash]]* ja *[[BlacKkKlansman]]*, jotka molemmat ovat olleet ehdolla parhaan elokuvan Oscar-palkinnon saajaksi.

Blumhouse Productionsilla on yhteistyösopimus tuotantoyhtiö Universal Picturesin kanssa.

## Lähteet

## Aiheesta muualla
*
* Blumhouse Productions
Dubuquen roomalaiskatolinen arkkihiippakunta

**Dubuquen roomalaiskatolinen arkkihiippakunta** (, ) on roomalaiskatolinen arkkihiippakunta Koillis-Iowassa Yhdysvalloissa. Se perustettiin 15. kesäkuuta 1893 ja siihen kuuluvat Davenportin, Des Moinesin ja Sioux Cityn hiippakunnat.

## Piispat ja arkkipiispat
* Mathias Loras (1837–1858)
* Clement Smyth (1858–1865)
* John Hennessy (1866–1900)
* John J. Keane (1900–1911)
* James Keane (1911–1929)
* Francis Beckman (1930–1946)
* Henry Patrick Rohlman (1946–1954)
* Leo Binz (1954–1961)
* James Byrne (1962–1983)
* Daniel Kucera (1983–1995)
* Jerome George Hanus (1995–2013)
* Michael Owen Jackels (2013– )

## Lähteet
Jani Kaulo

**Jani Kaulo** (s. 1978) on suomalainen tavaramerkkijuristi ja lakitoimisto Kaulo & Partners Oy:n perustaja. Kaulo on Suomen Patenttiasiamiesyhdistyksen täysivaltainen jäsen , auktorisoitu tavaramerkkiasiamies , eurooppatavaramerkkiasiamies  sekä ainoa suomalainen Euroopan yhteisöjen tavaramerkkiyhdistys ECTAn Kiina-työryhmässä . Kaulo on antanut useita tavaramerkkeihin liittyviä asiantuntijahaastatteluja medialle, kuten esimerkiksi Kiinan sopimusoikeudesta , tavaramerkkien kaappauksista Kiinassa    sekä tuoteväärennöksistä     . Hän on myös suosittu puhujavieras ja luennoitsija immateriaalioikeuksiin liittyvistä aiheista .  

## Tunnustukset

Kaulo on toiminut Suomi-Kaakkois-Aasia kauppayhdistyksen hallituksen jäsenenä vuodesta 2015 ja varapuheenjohtajana vuosina 2016-2018 ja puheenjohtajana vuodesta 2018 lähtien. Kaulo toimi Euroopan yhteisöjen tavaramerkkiyhdistyksen ECTAn hallintoneuvoston jäsenenä vuodesta 2019-2023.

## Julkaisut
* Tavaramerkkien rekisteröintien ja patenttien hakeminen Kiinassa - mitä erityistä on otettava huomioon, 12.1.2015 Edilex Vierashuone https://www.edilex.fi/uutiset/42865
* IP for Europe's Next Brands, The Handbook of European Intellectual Property Management, 4th edition, Kogan Page 2015 https://www.koganpage.com/product/the-handbook-of-european-intellectual-property-management-9780749470456
* Kiinan uudet tavaramerkkisäädökset, IPRinfo 3/2014 https://www.iprinfo.com/verkkolehti/kaikki_artikkelit/2014/fi_FI/sisalto_3_2014/
* Seizure of Counterfeit Goods at the Finnish Custom, IPRinfo 3/2013 https://www.iprinfo.com/julkaisut/iprinfo-lehti/lehtiarkisto/2013/IPRinfo_3_2013/fi_FI/Seizure_of_Counterfeit_Goods/
* Luovuus peliin oikeuksia suojattaessa, Kauppapolitiikka 3/2013 http://www.kolster.fi/ajankohtaista/artikkelit/luovuus-peliin-oikeuksia-suojattaessa
* Korruptio yhä kiusana Kiinassa -Viranomaisilta ensiapua IPR-loukkauksiin, IPRinfo 3/2009 https://www.iprinfo.com/julkaisut/iprinfo-lehti/lehtiarkisto/2009/IPRinfo_3-2009/fi_FI/Korruptio_yha_kiusana_Kiinassa_Viranomaisilta_ensiapua_IPRloukkauksiin/
* Establishment of a Foreign-Investment Enterprise in the People&#39;s Republic of China, Multikustannus, 2005
* Juridinen toimintaympäristö Kiinan kasvukeskuksissa, Kiina sanoin ja kuvin 3/2005 http://www.kiinaseura.fi/?p=222

## Lähteet
Yösammakot

**Yösammakot** (*Phrynomantis*) on ahdassuusammakoiden heimoon kuuluva sammakkosuku. Se on alaheimonsa **Phrynomerinae** ainoa suku. Yösammakot ovat kotoperäisiä Saharan eteläpuolisessa Afrikassa.

## Lajit
Sukuun kuuluu viisi lajia:

* *[[Phrynomantis affinis]]*
* *[[Phrynomantis annectens]]*
* *[[Phrynomantis bifasciatus]]*
* *[[Phrynomantis microps]]*
* *[[Phrynomantis somalicus]]*

## Lähteet
* 

### Viitteet
Forza Motorsport 7

**Forza Motorsport 7** on Turn 10 Studiosin kehittämä ajopeli, joka on seitsemäs osa ''Forza Motorsport'' -pelisarjassa. Microsoft Studios julkaisi pelin Xbox Onelle lokakuussa 2017.

## Pelaaminen
*Forza Motorsport 7* on ajopeli, jossa on yli 700 autoa – mukaan lukien uudet Horizon Edition autot, joista suurin osa on tuotu *[[Forza Horizon 3|Forza Horizon 3:sta]]*. Pelissä on yli 200 mahdollista kokoonpanoa kilpailla 32 eri paikassa, mukaan lukien kaikki radat *[[Forza Motorsport 6|Forza Motorsport 6:sta]]*. Yksi uusista piireistä on kuvitteellinen kadunpiiri Dubaissa. Pelissä on useita ratoja, jotka palaavat *[[Forza Motorsport 4|Forza Motorsport 4:stä]]*, mukaan lukien Maple Valley Raceway, Mugello Circuit ja Suzuka Circuit. Pelin kaksi uutta ominaisuutta ovat dynaaminen sää (aiemmin vain pelisarjan *Horizon*-nimikkeissä) ja muokattavat ajajien ulkoasut.

## Kehitys
*Forza Motorsport 7*:n kehitti 
Turn 10 Studios Xbox One X -konsolin rinnalle, Turn 10 tarjoaa Xboxin laitteistotiimille tästä palautetta. Tammikuun puolivälissä 2017 Xbox-laitteistotyöryhmä toimitti Turn 10:lle prototyypin Xbox One X -järjestelmästä. Turn 10 sai *ForzaTech*-demonsa käyntiin konsolissa kahden päivän kuluessa sen vastaanottamisesta. Peli toimii 4K:n tarkkuudella, tai 60 FPS, jos laatu on 1080p, mikäli käytössä on Xbox One X.

Peli ei sisällä Toyotan maantieajoneuvoja lisensointiasioista johtuvista syistä. Tarjolla ovat vain yhtiön valitsemat ralli -ja muokatut ajoneuvot (NASCAR lukeutuu tähän). The Arctic Trucks Hilux, T100 SR5 TrophyTruck, Subaru BRZ ja Land Cruiser Arctic Trucks esiteltiin myöhemmin ladattavana lisäsisältönä. Kuitenkin Volkswagen palaa *Horizonin 3:n* poissaolon jälkeen.

## Julkaisu
*Forza Motorsport 7* esiteltiin Microsoftin lehdistötilaisuudessa E3 2017 -näyttelyssä 11. kesäkuuta. Vuoden 2018 Porsche 911 GT2 RS paljastettiin pelin rinnalla osana kuuden vuoden lisenssisopimusta Microsoftin ja autonvalmistaja Porschen välillä. Peli tuli markkinoille samanaikaisesti Windows 10:lle ja Xbox Onelle, ja sen suunniteltiin olevan saatavilla Xbox One X:n julkaisun yhteydessä. OneDrive-musiikkituki ilmoitetaan kuitenkin vasta myöhemmin.

## Arvostelut
* V2.fi: 
* Respawn: 
* Muropaketti: 
* KonsoliFIN: 
* *[[Pelaaja (lehti)|Pelaaja]]*: 

## Lähteet
Metapolitiikka

**Metapolitiikalla** viitataan poliittiseen toimintaan, joka kohdistuu arvojen ja yleisen ilmapiirin muuttamiseen, jotta päivänpoliittisten kysymysten toteuttaminen on tulevaisuudessa mahdollista. Kyse on esimerkiksi kielen ja käsitteiden hallinnasta, joiden avulla mielipideilmastoa muutetaan tavoiteltuun suuntaan.
Kaavin

**Kaavin** on keittiön työväline, jota käytetään erityisesti leivonnassa. Kaapimia on sekä varrellisia että varrettomia; varrellisia kutsutaan tavallisesti myös **nuolijoiksi**. Tavallisia valmistusmateriaaleja ovat muovi ja silikoni, mutta varsinkin ammattimaiseen käyttöön tarkoitetut varrettomat kaapimet ovat usein terästä. Kaavinta voidaan käyttää taikinan irrottamiseen astiasta tai pöydästä sekä sillä voidaan jakaa taikina pienempiin osiin.

## Aiheesta muualla
Harriet Silius

**Harriet Margareta Silius** (s. 25. tammikuuta 1948 Turku) on suomalainen naistutkija ja professori.

Silius opiskeli Åbo Akademissa ja suoritti valtiotieteen maisterin tutkinnon 1971 ja lisensiaatintutkinnon 1986 ja väitteli tohtoriksi vuonna 1992 tutkielmalla *Den kringgärdade kvinnligheten*. Hän on tehnyt työuransa Åbo Akademin palveluksessa opintosihteerinä, tutkijana ja assistenttina, ja hänet nimitettiin naistutkimuksen professoriksi vuonna 1997. Hän johti eurooppalaista naistutkimuksen verkostoa (AOIFE) vuosina 1996–1999 ja toimi aikakauskirjan *Nordic Journal of Women’s Studies* päätoimittajana 1996–1999.

Siliuksen puoliso oli kanslianeuvos Roger Broo. Heillä on kolme lasta.

## Julkaisuja
* 1986 – *Baroner, byråkrater och blåbär: Förvaltningsreformen vid Åbo akademi. En studie av fyra delreformer och deras funktioner*
* 1989 – *Kvinnor i mansdominerade yrken: Läkare, ingenjörer, jurister* (toimite)
* 1992 – *Den kringgärdade kvinnligheten: Att vara kvinnlig jurist i Finland* (väitöskirja)

## Lähteet
Yhdysvaltain presidentinvaalit 1820

**Yhdysvaltain presidentinvaalit 1820** olivat yhdeksännet Yhdysvaltain presidentinvaalit, jotka järjestettiin 1. marraskuuta – 6. joulukuuta 1820. Vaalit olivat kolmannet ja viimeiset, joissa presidentti valittiin käytännössä yksimielisesti. Presidentti James Monroe ja varapresidentti Daniel D. Tompkins valittiin uudelle kaudelle helposti ja he saivat yhtä lukuun ottamatta kaikki valitsijaäänet.

## Tulokset
Yhdysvaltain presidentinvaalit 1820
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[James Monroe]]**
| style="text-align:left;" | **[[Yhdysvaltain demokraattis-republikaaninen puolue|Demokraatti-republikaanit]]**
| style="text-align:left;" | **[[Virginia]]**
| **87 343**
| **80,61**
| **228/231**
|-
| style="background-color:" |
| style="text-align:left;" | *ei ehdokasta*
| style="text-align:left;" | Federalistit
| style="text-align:left;" | –
| 17 465
| 16,12
| 0
|-
| style="background-color:" |
| style="text-align:left;" | DeWitt Clinton
| style="text-align:left;" | Demokraatti-republikaanit
| style="text-align:left;" | New York
| 1 893
| 1,75
| 0
|-
| style="background-color:" |
| style="text-align:left;" | John Quincy Adams
| style="text-align:left;" | Demokraatti-republikaanit
| style="text-align:left;" | Massachusetts
| –
| –
| 1
|-
| colspan="7" style="text-align:left;font-size:90%;"| Lähde: National Archives and Records Administration, A New Nation Votes 
|}
Luuseri (elokuva)

**Luuseri** (tv-esityksessä **Kaiken takana on äiti**, *Mother*) on Albert Brooksin ohjaama yhdysvaltalainen draamakomedia vuodelta 1996. Brooks on tehnyt myös elokuvan käsikirjoituksen yhdessä Monica Johnsonin kanssa ja näyttelee elokuvan pääosaa. Naispääosassa hänen äitiään esittää Debbie Reynolds. Elokuvan tarinassa neuroottinen, kahdesti eronnut tieteiskirjailija muuttaa takaisin äitinsä luo selvittääkseen elämäntilannettaan.

Brooks kysyi äidin rooliin alun perin ex-presidentinrouvaa ja entistä elokuvanäyttelijää Nancy Reagania, mutta tämä kieltäytyi.

## Näyttelijät

Lähde: 

*[[The New York Times]]in* kriitikot valitsivat *Luuserin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Rimminjärvi

**Rimminjärvi** on suomalainen nimi, joka tarkoittaa:

* Rimminjärvi, järvi Hämeenlinnassa
* Rimminjärvi, järvi Jyväskylässä
* Rimminjärvi, järvi Jämsän Tyryssä
* Rimminjärvi, järvi Jämsän Rumakulmalla
* Rimminjärvi, järvi Jämsän Kolonkulmalla
* Rimminjärvi, järvi Kuhmoisissa Myllykylässä
* Rimminjärvi, järvi Kuhmoisissa Pihlajakoskella
* Rimminjärvi, järvi Luhangassa
* Rimminjärvi, järvi Orivedellä
Jimmy Wong

**Jimmy Wong** (oik. **James Franklin Wong** s. 28. maaliskuuta 1987) on yhdysvaltalainen näyttelijä, muusikko ja tubettaja. Hän on näytellyt muun muassa internetsarjassa *Video Game High School*. Hän on julkaissut vuonna 2011 musiikkivideon ”Ching Chong: Asians in the library song”. Vuonna 2017 hän ja tubettaja Meghan Camarena ohjasivat videopeliteemaisen ohjelman *Polaris primetime*, joka on luotu osaksi Disneyn ”D/XP” -ohjelmointiosastoa Disney XD:llä. Wongin kotikaupunki on Seattle. Hänen isoveljensä on Freddie Wong.

Wong näyttelee vuonna 2020 ensi-iltansa saaneessa *[[Mulan (vuoden 2020 elokuva)|Mulanissa]]*.

## Aiheesta muualla

* 
* 
* 
*
Uuden-Guinean territorio

**Uuden-Guinean territorio** () oli Uuden-Guinean saaren koillisosan käsittänyt alue, joka vuosina 1920–1975 oli Australian hallinnassa alkujaan Kansainliiton mandaattialueena, toisen maailmansodan jälkeen  Yhdistyneiden kansakuntien huoltohallintoalueena. Vuonna 1949 Uuden-Guinean territorio ja Papuan territorio yhdistettiin hallinnollisena unionina nimeltä Papuan ja Uuden-Guinean territorio. Unioni uudelleennimettiin Papua-Uudeksi-Guineaksi vuonna 1971. 

## Lähteet
Uuden-Guinean punta

**Punta** oli Australian Uuden-Guinean territorion valuuttana vuosina 1915–1966. Se korvasi markan, kun Australia miehitti entisen Saksan keisarikunnan siirtomaan Saksan Uuden-Guinean ensimmäinen maailmansodan lopulla. Se oli samanarvoinen Australian punnan kanssa. Punta jaettiin 20 šillinkiin.
O mio babbino caro

**O mio babbino caro** on sopraanoaaria Giacomo Puccinin vuoden 1918 oopperasta *[[Gianni Schicchi]]*, jossa sen laulaa Lauretta. 

Aaria esitettiin ensimmäisen kerran *Gianni Schicchin* ensiesityksessä Metropolitan-oopperassa New Yorkissa 14. joulukuuta 1918 englantilaisen sopraanolaulajan Florence Eastonin laulamana.

Aariassa Lauretta uskoutuu isälleen rakkaudestaan komeaan nuorukaiseen ja uhkaa hypätä sillalta Arno-jokeen, jos isä ei hyväksy hänen suhdettaan.

Aaria soi elokuvan *[[Hotelli Firenzessä]]* (1985) alkutekstien aikana Kiri Te Kanawan laulamana, säestäjänä Lontoon filharmoninen orkesteri kapellimestari John Pritchardin johdolla. Aivan elokuvan lopussa melodia kuullaan instrumentaaliversiona nuorenparin lopulta saatua toisensa ja suudellessa.

## Sanat
Betšuanamaa

**Betšuanamaa**, virallisesti **Betšuanamaan protektoraatti** (), oli brittiläiseen imperiumiin kuulunut protektoraatti, jonka Ison-Britannian ja Irlannin yhdistynyt kuningaskunta perusti 31. maaliskuuta 1885 eteläiseen Afrikkaan. Protektoraatista tuli Botswanan tasavalta 30. syyskuuta 1966. 

## Lähteet
Roy Jacobsen

**Roy Jacobsen** (26. joulukuuta 1954 Oslo, Norja – 18. lokakuuta 2025) oli norjalainen kirjailija.

Jacobsenin esikoisteos *Fangeliv* ilmestyi 1982, ja hän sai siitä Tarjei Vesaasin esikoisteospalkinnon. Menestysteoksesta *Ihmelapset* hän sai Norjan kirjakauppiaiden palkinnon Bokhandlerprisen. Teoksen *Rajat* lähtökohta on toinen maailmansota, ja se liikkuu niin Belgiassa kuin Stalingradissakin. Hän pohtii siinä sodan jälkivaikutuksia.

Jacobsen kuuluu siihen vuoden 1980 tienoilla aloittaneeseen realististen kirjailijoiden joukkoon, jotka ottivat etäisyyttä 1970-luvun poliittiseen sosiaalirealismiin. Oppimestareikseen hän on maininnut kirjailijat Knut Hamsun, Aksel Sandemose, Fjodor Dostojevski, Joseph Conrad ja Graham Greene. Hän ilmentää kirjoissaan psykologista tarkkanäköisyyttä ja kykyä eläytyä erilaisiin ihmistyyppeihin.

Oslolaissyntyinen Jacobsen asui myöhemmin kahdeksan vuotta Pohjois-Norjassa ja hän asui myös ulkomailla. Hän kokeili eri ammatteja, ja vasta 25-vuotiaana hän suuntautui kirjailijaksi.

## Suomennetut teokset
* *Rajat* (*Grenser*), suomennos: Arvi Tamminen. Helsinki : Like, 2004 .
* *Ihmelapset* (*Vidunderbarn*), suomentanut Päivi Kivelä. Helsinki : Like, 2011 .

## Palkinnot ja tunnustukset
* Tarjei Vesaas' debutantpris 1982 teoksesta *Fangeliv*
* Cappelenprisen 1987 
* Notabeneprisen 1988 
* Kritikerprisen 1989 teoksesta *Det kan komme noen*
* Bokhandlerprisen 1991 teoksesta *Seierherrene*
* Scheiblers legat 1991 
* Ivar Lo-prisen 1994 
* Oslo bys kunstnerpris 1994
* Årets europeer 2000
* Riksmålsteoksestabundets litteraturpris 2003| 
* Gyldendalprisen 2005 
* Ungdommens kritikerpris 2005| teoksesta *Hoggerne*
* Bokhandlerprisen 2009 teoksesta *Vidunderbarn*
* Doblougprisen 2012 
* ehdokas: Pohjoismaiden neuvoston kirjallisuuspalkinto 1991 teoksella *Seierherrene*

## Lähteet

## Aiheesta muualla
*Kustantajan sivustolla
Džibbalin kieli

**Džibbalin kieli** on seemiläinen kieli, jota puhutaan Omanille kuuluvan Dhofarin alueella. Kielellä on noin 25&nbsp;000 puhujaa.

Džibbalin kieli tunnetaan myös nimillä *šehri*, *ehhkili*, *ehkli*, *šhawri*, *šxawri*, *šheri* ja *qarawi*. Kieltä puhutaan Omanin Dhofarin alueen vuoristossa, alueen rannikon asutuskeskuksissa Raysutissa, Salalassa, Mirbatissa ja Sidhissä, sekä Kuria Muria -saarilla, joiden asukkaat puhuvat omaa murrettaan. Vuoden 1993 väestönlaskennan mukaan kielellä oli 25&nbsp;000 puhujaa. Kielen puhujat kuuluvat useisiin eri heimoihin ja yhteiskuntaluokkiin. Dhofarin vuoriston džibbalin puhujat ovat puolipaimentolaisia ja he kasvattavat esimerkiksi kameleita ja karjaa, sekä keräävät olibaanihartsia. Rannikolla harjoitetaan useita eri elinkeinoja.

Džibbali voidaan jakaa keski-, itä- ja länsimurteisiin. Kieli on sukua muille nykyeteläarabialaisille kielille, mutta niiden puhujat eivät ymmärrä toisiaan. Toisilleen puhuessaan kielten puhujat käyttävätkin arabiaa.

## Lähteet
Garden by Olo

**Garden by Olo** on Helsingin Kruununhaassa sijaitseva à la carte -ravintola. Se perustettiin ravintola Olon naapuriin maaliskuussa 2017, ja sitä on kutsuttu myös Olon ”takataskuksi”. Ravintola sijaitsee sisätilaan rakennetulla sisäpihalla Lampan talossa. Lasikatettu sisäpiha on puutarhamainen. Gardenista kuulee käytettävän myös entistä nimeä Olo Garden & Bar.

Suomessa Garden on sarjassaan ensimmäinen Michelin-tähtiravintolan ”takatasku”. Ruotsissa Michelin-tähtiravintoloiden *bakficka* on tunnettu ilmiö. Jo lähes konseptiksi muodostuneen *bakfickan* on tarkoitus tarjota Michelin laatuista palvelua ja ruokaa rennommassa miljöössä. Ravintola on helpommin lähestyttävissä, hinnat ovat huokeammat ja pöydän saaminen on helpompaa.

## Lähteet

## Aiheesta muualla
*Kokki meni syömään - Olo Garden
*Illallisella uudessa Olo Gardenissa 
*MTV: Ravintola-arvostelu: Olo, Helsinki 
*Ravintolan nettisivut
Annika Laine-Kronberg

**Annika Laine-Kronberg** (ent. **Tidström**, s. 24. heinäkuuta 1975 Parainen), on Åbo Akademin professori. Hän väitteli kauppatieteiden tohtoriksi Hanken Svenska handelshögskolanista vuonna 2006.

Laine-Kronberg toimi aiemmin Vaasan yliopistossa yrittäjyyden professorina, lehtorina, tutkijatohtorina ja yliopistotutkijana. Hän on toiminut myös Vaasan yliopiston johtamisen kandidaattiohjelman koulutusohjelmavastaavana. Hän on saanut Suomen Ekonomien opetuspalkinnon vuonna 2011. 

Laine-Kronberg on tutkinut etenkin yritysten samanaikaista kilpailua ja yhteistyötä yritysverkostoissa, yritysverkostojen jännitteitä sekä strategian käytänteitä.

## Lähteet
3. kaupunginosa

**3. kaupunginosa** tai **III kaupunginosa** tarkoittaa jonkin kaupungin kaupunginosaa, jolle on kaupunginosia numeroitaessa annettu järjestysnumeroksi *3.* eli roomalaisilla numeroilla *III*. Joissakin kaupungeissa kolmannelle kaupunginosalle on annettu järjestysnumeron lisäksi myös nimi.

## Kolmansia kaupunginosia
*Forssassa: Lamminranta
*Helsingissä: Kaartinkaupunki
*Hämeenlinnassa: Hämeensaari
*Ikaalisissa: Rahkola
*Joensuussa: III kaupunginosa
*Jyväskylässä: Puistola
*Keravalla: Sompio
*Kotkassa: 3. kaupunginosa
*Kuopiossa: Maljalahti
*Lohjalla: Pitkäniemi
*Mikkelissä: Kalevankangas
*Naantalissa: Ruona-Pirttiluoto
*Oulussa: Vanhatulli
*Porissa: Malminpää
*Rovaniemellä: 3. kaupunginosa
*Tampereella: Nalkala
*Turussa: III kaupunginosa
*Vaasassa: 3. kaupunginosa
*Valkeakoskella: 3. kaupunginosa
Sukkinaldehydi

**Sukkinaldehydi** eli **butaanidiaali** (C4H6O2) on alifaattisiin dialdehydeihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä ja desinfioivana aineena.

## Ominaisuudet
Huoneenlämpötilassa sukkinaldehydi on väritöntä nestettä ja sillä on makeahko ja pistävä haju. Yhdiste liukenee veteen ja useisiin orgaanisiin liuottimiin. Muiden dialdehydien tavoin sukkinaldehydi on hyvin reaktiivista ja polymeroituu itsestään tai pienen vesimäärän vaikutuksesta lasimaiseksi massaksi. Vesiliuoksessa yhdiste esiintyy pääasiassa syklisenä hemiasetaalinaan. Sukkinaldehydi voidaan hapettaa meripihkahapoksi.

## Valmistus ja käyttö
Sukkinaldehydiä voidaan valmistaa klooraamalla tetrahydrofuraania ja hydrolysoimalla muodostuva tuote, hydrolysoimalla akroleiinin asetaalien hydroformyloinneissa muodostuvia tuotteita tai pelkistämällä sukkinoyylidikloridia. Sukkinaldehydiä voidaan käyttää desinfioivana aineena, biologiassa fiksatiivina, hartseja ristiinlinkittävänä reagenssina sekä heterosyklisten yhdisteiden valmistamiseen. Monissa käyttökohteissa sukkinaldehydi on korvattu glutaarialdehydillä.

## Lähteet
Vaeltaja

**Vaeltaja** voi tarkoittaa ainakin seuraavia:

* *[[Vaeltaja (romaani)|Vaeltaja]]* (*The Wanderer*), Fritz Leiberin tieteisromaani vuodelta 1964
* Ilmakävelijä, suomennettu myös Vaeltajaksi, Marvel-kustantamon sarjakuvahahmo
* vaeltajat eli peredvižnikit, venäläinen maalaustaiteen koulukunta 1800–1900-lukujen taitteesta
* vaeltajat (Emmelichthyidae), ahvenkaloihin kuuluva kalaheimo.

## Katso myös
* vaeltamista harrastuksena käsitellään Retkeily-artikkelissa
Ladislaus Rona

**Ladislaus Rona** (myös muodossa **Laszlo Rona**; 20. toukokuuta 1913 Budapest – 20. toukokuuta 2007 Marbella) oli unkarilainen jääkiekkoilija ja ensimmäinen SM-sarjassa pelannut ulkomaalainen.

Rona pelasi helsinkiläisen KIF:n joukkueessa seitsemän ottelua kaudella 1940–1941. Pelaamissaan otteluissa Rona teki kolme maalia ja antoi kaksi maaliin johtanutta syöttöä. KIF voitti kyseisellä kaudella Suomen-mestaruuden, joten Ronasta tuli myös ensimmäinen SM-kultaa voittanut ulkomaalainen.

Rona edusti Unkaria kaikkiaan 12 maaottelussa, mukaan lukien vuoden 1936 olympialaiset Garmisch-Partenkirchenissä. Ennen Suomeen-tuloaan Rona pelasi Unkarin pääsarjassa BKE Budapestin riveissä. Vuonna 1939 Rona joutui juutalaisena pakenemaan Unkarista Sveitsiin, jossa hän pelasi 1939–1940 EHC Arosan riveissä. Kaudella 1941–1942 Rona pelasi Tukholmassa Karlbergs BK:n riveissä. Vuonna 1942 hän voitti myös Ruotsin-mestaruuden tenniksessä.

Urheilu-uransa jälkeen Rona asettui asumaan Málagaan Espanjaan.

## Lähteet
Simple Life 2 – tien päällä

**Simple Life 2 - tien päällä** () on yhdysvaltalainen tositelevisiosarja, jota alkoi esittää Yhdysvalloissa Fox-televisiokanava 16. kesäkuuta 2004. Suomessa sarjaa on esittänyt Sub. Ohjelmassa hotelliperijätär Paris Hilton ja hänen paras ystävänsä Nicole Richie matkustavat pinkillä lava-autolla Miamista Los Angelesiin. Matkalla Paris ja Nicole tutustuvat erilaisiin ihmisiin ja tekevät erilaisia aktiviteettaja, muun muassa pyydystävät rapuja, työskentelevät siivoojina nudistihotellissa sekä opettelevat tekemään makkaraa.
Darren Collison

**Darren Collison** (s. 23. elokuuta 1987 Rancho Cucamonga, Kalifornia) on yhdysvaltalainen kilpauransa päättänyt koripalloilija, pelipaikaltaan pelintekijä. Collison varattiin NBA:han Kalifornian yliopistosta 21. pelaajana vuoden . NBA:ssa hän edusti New Orleans Hornetsia kaudella 2009–2010, Indiana Pacersia kausilla 2010–2012, Dallas Mavericksia kaudella 2012–2013, Los Angeles Clippersia kaudella 2013–2014, Sacramento Kingsia kausilla 2014–2017 ja Indiana Pacersia uudelleen kausilla 2017–2019..

Kesäkuussa 2019 Collison ilmoitti päättävänsä kilpauransa. Eräs motiivi uran päättämiselle oli uskonnon tehokkaampi harjoittaminen: Collison on Jehovan todistaja.

Collison pelasi NBA:ssa 708 runkosarjaottelua ja 40 pudotuspeliä. Runkosarjassa hän teki ottelua kohden 12,5 pistettä ja parhaalla kaudellaan 2014–2015 Sacramento Kingsin joukkueessa 16,1 pistettä. Helmikuussa 2010 hän teki parhaana yhden ottelun pistelukemanaan 35 pistettä Hornetsin ottelussa Dallas Mavericksia vastaan. Hän antoi 5,0 koriinjohtanutta syöttöä ottelua kohden, ja parhaana kautena lukema oli 6,0. Hän otti 2,7 levypalloa ottelua kohden parhaan kausilukeman oltua 3,0. Pudotuspeleissä Collisonin urakeskiarvot olivat 9,5 pistettä, 3,3 syöttöä ja 2,2 levypalloa, ja vastaavat parhaat kausikeskiarvot 12,0 pistettä, 4,7 syöttöä ja 3,0 levypalloa.

Collisonin vanhemmat kilpailivat yleisurheilussa. Hänen äitinsä June, omaa sukua Griffith, sijoittui Guyanan edustajana 400 metrin juoksussa hopealle Pan-Amerikan kisoissa 1979 ja pituushypyssä pronssille Kansainyhteisön kisoissa 1978 sekä edusti kotimaataan Los Angelesin olympialaisissa 1984. Hänen isänsä Dennis edusti Guyanaa 200 metrin juoksussa Pan-Amerikan kisoissa ja juoksi ennätyksikseen 100 metrillä 10,1&nbsp;s ja 200 metrillä 20,3&nbsp;s..

## Lähteet

## Aiheesta muualla
Herra ja rouva Bridge

**Herra ja rouva Bridge** (*Mr. & Mrs. Bridge*) on James Ivoryn ohjaama yhdysvaltalainen elokuva vuodelta 1990. Sen on käsikirjoittanut Ruth Prawer Jhabvala, ja tarinan pohjana ovat Evan S. Connellin kaksi romaania *Mrs. Bridge* ja *Mr. Bridge*. Tarina kuvaa perinteistä porvarillista avioliittoa 1930- ja 1940-luvun taitteessa. Pääosia näyttelevät Paul Newman ja Joanne Woodward, jotka olivat aviopari myös todellisessa elämässä.

## Vastaanotto
Joanne Woodward sai roolistaan muun muassa Oscar- ja Golden Globe -ehdokkuuden.

*[[Helsingin Sanomat|Helsingin Sanomien]]* Helena Ylänen ei lukenut elokuvaa James Ivoryn parhaimpiin kuuluvana yläluokan kuvauksena. Hän piti tarinan kuvaamaa avioliittoa pikemminkin tyypillisenä kuin kiinnostavana ja käsikirjoitusta rakenteeltaan heikkona, mutta kehui hyvää ajankuvaa puvustuksineen ja lavastuksineen.

*[[The New York Times]]in* kriitikot valitsivat *Herra ja rouva Bridgen* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Laura Pirovano

**Laura Pirovano** (s. 20. marraskuuta 1997 Trento) on italialainen alppihiihtäjä, joka edustaa GS Fiamme Gialle -seuraa. Hän voitti maailmancupin syöksylaskucupin kaudella 2025–2026.

Pirovano saavutti Euroopan nuorten talviolympiafestivaaleilla 2015 hopeaa suurpujottelussa. Nuorten MM-kilpailuissa Åressa 2017 hän voitti kultaa suurpujottelussa. Ensimmäisissä aikuisten arvokilpailuissaan Cortina d’Ampezzon MM-kilpailuissa 2021 hän sijoittui joukkuekilpailussa kahdeksanneksi, syöksylaskussa 12:nneksi ja suurpujottelussa 26:nneksi. Courchevelin / Méribelin MM-kilpailuissa 2023 hän oli syöksylaskussa 14:s. Saalbachin MM-kilpailuissa 2025 hän sijoittui syöksylaskussa 13:nneksi ja supersuurpujottelussa 18:nneksi. Milanon ja Cortinan olympialaisissa 2026 hän sijoittui supersuurpujottelussa viidenneksi ja syöksylaskussa kuudenneksi.

Alppihiihdon maailmancupissa Pirovano kilpaili ensimmäisen kerran Lienzin suurpujottelussa joulukuussa 2015. Ensimmäiset maailmancupin pisteensä hän saavutti Aspenin suurpujottelussa maaliskuussa 2017 oltuaan 23:s. Kymmenen parhaan joukkoon hän selviytyi ensimmäisen kerran oltuaan kymmenes Crans-Montanan alppiyhdistetyssä helmikuussa 2020. Tammi-helmikuussa 2021 hän sijoittui maailmancupkilpailuissa kerran neljänneksi ja kaksi kertaa viidenneksi. Kaudella 2021–2022 hän ei kilpaillut lainkaan lokakuussa 2021 tulleen pahan polvivamman vuoksi, ja seuraavalla kaudella hän ylsi maailmancupissa parhaimmillaan seitsemänneksi. Helmikuussa 2024 Pirovano sijoittui Crans-Montanassa kerran neljänneksi ja kerran viidenneksi. Tammi-maaliskuussa 2025 hän ylsi kerran neljänneksi ja kaksi kertaa viidenneksi. Kaudella 2025–2026 hän sijoittui maaliskuun alkuun mennessä kerran neljänneksi ja kaksi kertaa viidenneksi. Maaliskuussa 2026 hän saavutti ensimmäisen maailmancupin osakilpailuvoittonsa ja palkintopallisijansa voittaessaan Val di Fassan ensimmäisen syöksylaskun. Hän voitti seuraavana päivänä Val di Fassan toisen syöksylaskun. Kaksi viikkoa myöhemmin hän voitti kolmannen peräkkäisen maailmancupin syöksylaskukilpailun Kvitfjellissä. Hän voitti maailmancupkauden 2025–2026 syöksylaskucupin. Maailmancupin kokonaiskilpailussa hän oli seitsemäs.

## Lähteet
Asa Andō

**Asa Andō** (s. 24. huhtikuuta 1996 Asahikawa) on japanilainen alppihiihtäjä.

Andō sijoittui MM-kilpailujen suurpujottelussa 35:nneksi Sankt Moritzissa 2017 ja 27:nneksi Åressa 2019. Cortina d'Ampezzon MM-kilpailuissa 2021 hän oli pujottelussa kymmenes. Pekingin olympialaisissa 2022 hän sijoittui suurpujottelussa 24:nneksi.

Alppihiihdon maailmancupissa Andō kilpaili ensimmäisen kerran Söldenin suurpujottelussa lokakuussa 2014. Ensimmäiset maailmancupin pisteensä hän saavutti Söldenin suurpujottelussa lokakuussa 2017 oltuaan 25:s. Parhaimmillaan hän on sijoittunut 15:nneksi Semmeringin pujottelussa joulukuussa 2020.

## Lähteet
Mirjam Mustonen

**Aura Mirjam Mustonen** (o.s. Suurkari, ent. Elovaara, 4. maaliskuuta 1915 Huittinen – 4. toukokuuta 2014 Helsinki) oli suomalainen sairaanhoitaja, sairaanhoidon opettaja ja opetusneuvos. Hän vastasi Satakunnan sairaanhoitajakoulutuksesta ja toimi Porin sairaanhoitajaopiston, myöhemmin Porin sairaanhoito-oppilaitoksen, opettajana ja myöhemmin rehtorina 26 vuotta, vuodesta 1951 aina eläkkeelle jäämiseensä asti. Mustosen aikana sairaanhoitajien opetusta uudistettiin merkittävästi, ja Porissa aloittivat Suomen ensimmäiset sairaanhoidon miesopiskelijat 1960-luvulla.

Mirjam Mustosen vanhemmat olivat Huittisten kirkkoherra Gustaf Stenros sekä Hilma Emilia (Elli) Stenros, o.s. Lindstedt. Mirjam Mustosen ensimmäinen aviomies, pastori Ensio Elovaara, kaatui jatkosodassa Nuijamaalla vuonna 1941. Hänen toinen aviomiehensä oli rovasti Matti A. Mustonen.

## Lähteet
Aysel Məmmədova

**Aysel Məmmədova**, tunnettu myös artistinimellään **AISEL** (s. 3. heinäkuuta 1989 Baku, Azerbaidžanin SNT), on azerbaidžanilainen laulaja, lauluntekijä ja pianisti. Məmmədova edusti Azerbaidžania vuoden 2018 Euroviisuissa Lissabonissa. Hänen edustuskappaleensa on nimeltään "X My Heart".

Məmmədova syntyi Bakussa, Azerbaidžanin SNT:ssa vuonna 1989 musikaaliseen perheeseen. Hän kävi Bulbulin musiikkikoulua vuodesta 1995 vuoteen 2006 asti sekä Azerbaidžanin kansallismusiikkiopistoa vuoteen 2010 asti. Hänen musiikityyliä ovat jazz ja soul. Məmmədova on pätevä laulaja, pianisti ja lauluntekijä. Hän on esiintynyt monissa konserteissa ja festivaaleilla kuten Kaspian Jazz & Blues -festivaali (2002), Bakun kansainvälinen Jazzfestivaali (2005 & 2006), MuzEnergon Musiikinimprovisaatio -festivaali (2007), Montreaux'n Jazzfestivaali (2009) sekä Kaukasuksen Jazzfestivaali (2012). Məmmədova on myös Bakun Jazzkeskuksen jäsen.

## Lähteet
Anouk Vetter

**Anouk Vetter** (s. 4. helmikuuta 1993 Ede, Gelderland, Alankomaat) on alankomaalainen seitsenottelija. Hän edustaa bredalaista AV Sprint -seuraa, ja on pituudeltaan 173 cm.

Vetter selviytyi Euroopan nuorten olympiafestivaaleilla 2009 keihäänheiton loppukilpailuun, muttei osallistunut siihen. Hän keskeytti seitsenottelun alle 20-vuotiaiden EM-kilpailuissa 2011, saman ikäluokan MM-kilpailuissa 2012 ja  alle 23-vuotiaiden EM-kilpailuissa 2013.

Vetter sijoittui seitsenottelussa seitsemänneksi Zürichin EM-kilpailuissa 2014. Hän oli  Prahan EM-hallikilpailuissa 2015 viisiottelussa kahdeksas ja saman vuoden Pekingin MM-kilpailuissa seitsenottelussa kahdestoista. Hän voitti seitsenottelun Euroopan-mestaruuden Amsterdamissa 2016 tehden uuden Alankomaiden ennätyksen 6626 pistettä. Rio de Janeiron olympialaisissa hän sijoittui kymmenenneksi. 

Vetter saavutti seitsenottelussa MM-pronssia Lontoossa 2017 Alankomaiden ennätystuloksella 6636 pistettä. Berliinin EM-kilpailuissa 2018 hän sijoittui viidenneksi. Hän keskeytti 2019 viisiottelun Glasgow'n EM-hallikilpailuissa ja seitsenottelun Dohan MM-kilpailuissa. Tokion olympialaisissa vuonna 2021 Vetter saavutti olympiahopeaa Alankomaiden ennätystuloksella 6689 pistettä. Vuonna 2022 Vetter paransi maansa ennätystä 6693 pisteeseen Götzisissä toukokuussa ja 6867 pisteeseen Eugenen MM-kilpailuissa, jossa hän saavutti hopeaa. Hän keskytti seitsenottelun Münchenin EM-kilpailuissa 2022. Budapestin MM-kilpailuissa 2023 Vetter saavutti pronssia tuloksella 6501.

## Henkilökohtaiset ennätykset

### Ulkoradat

### Sisäradat

## Lähteet

## Aiheesta muualla
Fiestar

**Fiestar** () on eteläkorealainen tyttöbändi, joka on aloittanut vuonna 2012. Yhtyeen debyyttisingle oli *Vista*. Ryhmän jäsenet ovat harjoitelleet yhdessä kaksi vuotta ennen debyyttiä. Cheska jätti yhtyeen vuonna 2014, josta lähtien yhtye on ollut viisijäseninen. 

Cao Lu teki debyyttinsä sooloartistina vuonna 2004 kiinalaisessa laulukilpailussa.
Yhtyeen johtaja on Jei.

Yhtyeen hajoamisesta ilmoitettiin 15. toukokuuta 2018.

## Jäsenet
* Cao Lu (차오루)
* Kim Jin Hee, *Jei* (재이)
* Im Min Ji, *Linzy* (린지)
* Kim Hye Mi, *Hyemi* (혜미)
* Lee Ye Ji, *Yezi* (예지)
; Entiset jäsenet
* Francesca Ahn, *Cheska* (체스카)

## Julkaisut
### EP:t
* BLACK LABEL (2015)
* A Delicate Sense (2016)

## Lähteet

## Aiheesta muualla
* Yhtyeen julkaisutiedot Melon-palvelussa
Filmnet

**Filmnet** tai **FilmNet** oli Pohjoismaissa ja Keski-Euroopassa 1980-luvun puolestavälistä 1990-luvun puoleenväliin toiminut maksullinen kaapeli- ja satelliittikanava, jonka ohjelmisto koostui pääosin elokuvista. Se muuttui vuonna 1997 Canal+ -palveluksi. Vuosina 2012–2015 Filmnet oli Ruotsin TV4:n omistaman digitaalisen VOD-videotilauspalvelun nimenä. Molemmat olivat saatavissa myös Suomessa.

## Historiaa

Ruotsalaisen Esselten ja hollantilaisen ATN:n yhteisesti omistama Filmnet aloitti lähetyksensä vuosien 1984–1985 paikkeilla. Se oli Euroopan ensimmäisiä elokuvakanavia, ja sen omistajien joukkoon tulivat myöhemmin suuret Hollywood-studiot Paramount, Universal ja MGM. Ruotsissa kanava aloitti 1985 ja muuttui ympärivuorokautiseksi 1987.

Vuoden 1993 paikkeilla Filmnet toimi Suomessa satelliititse kahden kanavan voimin ja tarjosi elokuvien lisäksi lastenohjelmia (osion nimenä K-TV) ja sekalaista viihdettä. *[[Helsingin Sanomat|Helsingin Sanomien]]* Pertti Avola valitti tuolloin, että ohjelmiston kiinnostavimmat osat, Hollywoodin klassikkoelokuvat, esitettiin arki-iltapäivisin ja aamuyön tunteina, kun taas paremmat katseluajat oli varattu uudemmalle amerikkalaispitoiselle tusinatuotannolle.

## Lähteet
Ivar Wallgren

**Ivar Wallgren** (25. elokuuta 1891 Viipuri  – 16. syyskuuta 1964) oli suomalainen lääkäri ja professori. 

Wallgrenin vanhemmat olivat filosofian maisteri, lääketieteen lisensiaatti Ivar Alexander Wallgren ja Alice Agnes Helene Rothe. Hänen puolisonsa vuodesta 1922 oli Anna Synnöve Marita Tammelander. Professori, mikrobiologi Veronica Sundman oli heidän tyttärensä. Wallgren tuli ylioppilaaksi 1909, valmistui lääketieteen lisensiaatiksi 1918 ja väitteli lääketieteen ja kirurgian tohtoriksi 1923 aiheesta *Über die Veränderungen des Verdauungskanals bei der perniziösen Anämie*. Hän työskenteli ensin sekä Helsingin yliopistossa että useassa eri sairaalassa, patologisen anatomian dosentti hänestä tuli 1930. Wallgren toimi Helsingin yliopiston ruotsinkielisenä patologisen anatomian professorina vuodesta 1948, jolloin virka perustettiin, vuoteen 1958.

## Lähteet
Hilla Hannola

**Hilla Hannola** (s. 6. tammikuuta 1998) on suomalainen alppihiihtäjä, joka edustaa Santa Claus Ski Team -seuraa.

Hannola voitti Suomen mestaruuden alppiyhdistetyssä vuonna 2016 ja supersuurpujottelussa vuonna 2017. Hän kilpaili alppihiihdon maailmancupissa ensimmäisen kerran Levin pujottelussa marraskuussa 2017.

## Lähteet
Merz

**Merz** on sukunimi, joka on muun muassa seuraavilla henkilöillä:

*Friedrich Merz (s. 1955), saksalainen kristillisdemokraattinen poliitikko, Saksan liittokansleri 2025−
*Hans-Rudolf Merz (s. 1942), sveitsiläinen poliitikko
*Mario Merz (1925−2003), italialainen kuvataiteilija
*Marisa Merz (1926−2019), italialainen taiteilija ja kuvanveistäjä
*Matthias Merz (s. 1984), sveitsiläinen suunnistaja
*Rudi Merz (s. 1948), suomalainen puuseppä ja sisustussuunnittelija
*Sue Merz (s. 1972), yhdysvaltalainen jääkiekkoilija.
Gamay

**Gamay** on viinirypälelajike. Siitä on 31 eri muunnosta, joista useimmat ovat peräisin Ranskasta, muutama myös Sveitsistä. Yleisin Gamay lienee *Gamay Noir*, joka on *Pinot*- ja *Heunisch Weiss* -rypäleiden tumma risteymä. Gamay Noiria viljellään kaikkialla viinimaailmassa yhteensä noin 150 eri nimellä.

## Viljely ja viinit
Ranskassa Gamay-rypälettä käytetään erityisesti Beaujolais-viinin valmistukseen. 

Italiassa Gamaytä viljellään Umbrian, Toscanan ja Aostanlaakson alueilla. Gamay on yksi *Valle d’Aosta / Vallée d’Aoste DOC* -viinin rypäleistä.. 

Sveitsissä Gamay on toiseksi viljellyin rypälelajike, jota viljellään lähinnä Valais’n, Vaud’n ja Geneven kantoneissa.

## Lähteet

## Aiheesta muualla